
Projekt riadenia
Úlohy a ciele materskej školy na ďalšie obdobie 2024 – 2029

          Na základe SWOT analýzy a na základe vyššie prezentovanej vízie som skoncipovala strategické ciele a úlohy materskej školy. Úlohy a ciele materskej školy na ďalšie obdobie by sa mali uskutočniť v nasledujúcich rovinách: 
a.) Hodnotová orientácia školy (oblasť VVČ) 
b.) Vonkajšie prostredie 
c.) Vnútorné prostredie 
d.) Personálne podmienky 
e.) Materiálno-technické podmienky 

a.) Hodnotová orientácia školy (oblasť VVČ): 
• Uplatňovať humanistickú výchovu a vzdelávanie s právom na výchovu a vzdelávanie v súlade s Dohovorom o právach dieťaťa, právom na vlastnú individualitu a právo na celostný rozvoj osobnosti                                                                                                                                                                                      • V rámci multikultúrnej výchovy a rozvojom interkultúrnych kompetencií a pozitívneho vnímania príslušníkov iných kultúr vypracovať aktivity pre ranné komunitné stretnutia - myšlienky tolerancie, akceptácie odlišnosti a pozitívnych postojov voči znevýhodneným skupinám                                                                                                                                                     
• Rozvíjať cieľavedome, systematicky a v tvorivej atmosfére osobnosť dieťaťa v psychomotorickej, poznávacej, sociálnej, emocionálnej a morálnej oblasti                                          
[bookmark: _Hlk210475716]• Podporovať maximálny rozvoj osobnosti dieťaťa v súlade s jeho vekovými a individuálnymi osobitosťami                                                                                                         
 • Rozvíjať osobnosť dieťaťa využívaním inovatívnych foriem a metód práce. Uľahčiť novým deťom plynulú adaptáciu na nové prostredie MŠ, postupne pripraviť deti na primárne vzdelávanie a na život v spoločnosti, napĺňať potrebu dieťaťa po sociálnom kontakte s rovesníkmi, podporovať vzťah dieťaťa k poznávaniu a učeniu hrou        
• Venovať pozornosť výchove zameranej na zdravý životný štýl, zapájať sa do projektov zdravej výživy a vzťahu zameranému na prírodné prostredie- rozvíjať u detí návyky súvisiace so zdravým životným štýlom, aby sa zamedzilo vysokej chorobnosti detí, a s tým súvisí aj podpora pohybovej aktivity detí. 
• Regionálna výchova- Rozvíjať u detí lásku ku krásam svojho mesta, regiónu, prírody, ľudového umenia a kultúrneho dedičstva našich predkov 
• Zlepšovať grafomotorické zručnosti detí a na podporu využívať vhodné materiály, predlohy a pracovné listy                                                                                                                                         
• Naučiť deti kooperovať v skupine, kolektíve a preberať na seba primeranú zodpovednosť 
• Podporovať samostatnosť ako jeden z dôležitých faktorov školskej spôsobilosti                                • Naďalej vytvárať priestor a možnosť pre krúžkovú činnosť a tým podporovať rozvoj špecifických spôsobilostí detí 
Rešpektovať osobnosť dieťaťa a uspokojovať jeho každodenné potreby
Zodpovední: pedagogickí zamestnanci MŠ, riaditeľ 
Metódy kontroly: pedagogické pozorovanie, rozhovor, analýza pedagogickej dokumentácie, analýza detských produktov, analýza edukačných pomôcok a produktov výučby vytvorených učiteľmi, pozorovanie 

b.)Vonkajšie prostredie: 
• Prehlbovať a rozvíjať spoločenské vzťahy materskej školy a rodiny akceptáciou výchovy v rodine                                                                                                                                                            • Vytvárať partnerské vzťahy medzi kolektívom MŠ a rodinou založené na vzájomnej úcte, tolerancii a otvorenosti                                                                                                                            • Poskytovať rodičom odbornú a metodickú pomoc                                                                                • Prezentovať materskú školu na verejnosti- aktívne sa zapájať, účasti na kultúrnych podujatiach, slávnostiach                                                                                                                           • Príťažlivými aktivitami poznávať mestskú časť, skúmať jej okolie, turistické možnosti, dopravu, služby                                                                                                                                              • Vytvoriť a realizovať plán spolupráce so ZŠ s cieľom uľahčiť deťom prechod z MŠ do ZŠ            • Spolupracovať Centrum pedagogicko- psychologického poradenstva a prevencie
Logopedickou poradňou pri realizácií pedagogickej diagnostiky, pri posudzovaní školskej pripravenosti, pri vytváraní individuálnych výchovno- vzdelávacích plánoch, pri integrácií, pri diagnostike a korekcií narušenej komunikačnej schopnosti 
• Spolupracovať so športovými agentúrami pri realizácií predplaveckého výcviku                                     • Spolupracovať s jazykovými lektormi pri oboznamovaní detí s cudzím jazykom                             • Spolupracovať s agentúrami na voľnočasové aktivity pri realizácií tanečného krúžku                       • Spolupracovať s Hasičským zborom a Políciou pri realizácií aktivít, ktoré rozvíjajú skúsenosti detí o prevencii a ochrane zdravia                                                                                                • Spolupracovať s enviromentálnymi centrami pri realizácií eko výchovných programov, pokračovať v školskom recyklačnom programe : RECYKLO HRY                                                                 • Spolupracovať s miestnou knižnicou pri aktivitách, ktoré podporujú gramotné prejavy detí a čitateľské zručnosti                                                                                                                                   • Naďalej spolupracovať OZ so zámerom získať financie na edukačný proces a aktivity v MŠ, spolupracovať s rodičmi pri získavaní financií do OZ (2% daní, príspevky od sponzorov, ...) 

Zodpovední: riaditeľka MŠ, pedagogickí zamestnanci a zúčastnené subjekty 
Metódy kontroly: pozorovanie, analýza zápisníc z rokovaní, analýza pedagogickej dokumentácie, účasť v projektoch a grantoch, rozbor aktivít školy a ich hodnotenie 

c.) Vnútorné prostredie: 
Údržba a rekonštrukcia materskej školy – vonkajšia aj vnútorná 
• V spolupráci so zriaďovateľom sa pokúsiť o rekonštrukciu oplotenia MŠ, aby sa zabránili vstupu cudzím osobám na pozemok.                                                                                                          • V spolupráci so zriaďovateľom opraviť asfaltové plochy pred bodovou materskej školy        • V spolupráci s poslancami mestskej časti a občianskym združením riešiť úpravu a rekonštrukciu školského dvora, zakúpenie nových hracích prvkov na školský dvor. / hojdačky • Oprava podláh v triedach MŠ                                                                                                                       • Rekonštrukcia tried, šatní – nové stierky, elektroinštalácie, modernizovať kúrenie 
Zodpovední: riaditeľka MŠ, zriaďovateľ, pedagogickí zamestnanci MŠ, zúčastnené subjekty, , rada školy 
Metódy kontroly: pozorovanie, administratívne činnosti, zápisnice z rokovaní, rozhovor 

d.) Personálne podmienky: 
• Stabilizovať kolektív, podporovať partnerské vzťahy medzi zamestnancami, vytvárať a podporovať pozitívnu atmosféru v materskej škole 
• Iniciovať spoluprácu medzi pedagogickými a nepedagogickými zamestnancami školy v záujme detí, zlepšiť vzájomnú komunikáciu medzi zamestnancami 
• Spolurozhodovať o dôležitých problémoch, uplatňovať v riadiacej práci demokratický prístup 
• Zvyšovať zodpovednosť zamestnancov za výsledky svojej práce 
• Žiadať, aby všetci zamestnanci svojimi postojmi a názormi, prácou a komunikáciou na verejnosti zásadne zastupovali záujmy MŠ, vytvárali dobré meno MŠ a utvárali dobré medziľudské vzťahy na pracovisku 
• Podporovať profesijné (celoživotné) vzdelávanie pedagógov školy v súlade so zameraním školy                                                                                                                                                        • Podporovať a rozvíjať profesijné a ďalšie vzdelávanie pedagógov na výkon špecializovaných a odborných činností v súlade so zameraním školy v Školskom vzdelávacom programe 
• Získané a nadobudnuté profesijné a odborné kompetencie učiteľa aplikovať v edukačnom procese výučby 
• Dbať na to, aby edukačnú činnosť zabezpečovali kvalifikovaní pedagogickí zamestnanci 
• Priebežné vzdelávanie pedagogických a nepedagogických zamestnancov 
• Práca v metodickom orgáne školy 
• Riešenie konkrétnych pedagogických problémov pedagogickou radou 
• Vytvárať priestor pre vzájomné odovzdávanie skúseností 
• Zvyšovať právne vedomie zamestnancov, zabezpečovať pre všetkých zamestnancov aktuálne informácie z oblasti legislatívy 
• Samoštúdium 
Zodpovední: pedagogickí zamestnanci MŠ, riaditeľka MŠ, vzdelávacie inštitúcie Metódy kontroly: pedagogické pozorovanie, pozorovanie, rozhovor, motivačno- hodnotiaci 
rozhovor, analýza pedagogickej dokumentácie, analýza detských produktov, analýza edukačných 
pomôcok a produktov výučby vytvorených učiteľmi a produktov zo vzdelávania učiteľov, zápisnice z MZ. 

e.) Materiálno- technické podmienky 
• Dopĺňanie edukačných materiálov a telovýchovných pomôcok, hračiek, učebných pomôcok a didaktického materiálu 
• Dopĺňať detskú a učiteľskú knižnicu aktuálnymi publikáciami, detskou a odbornou literatúrou súvisiacou s novým Štátnym vzdelávacím programom 
• Dopĺňať vybavenie školy o nové interaktívne softvéry a didaktickú techniku súvisiacu s novým Štátnym vzdelávacím programom na zefektívnenie procesu výučby 
• Skvalitňovať spoluprácu so zriaďovateľom, občianskymi združeniami a organizáciami poskytujúcimi finančné prostriedky na realizáciu projektov pre materské školy 

Zodpovední: pedagogickí zamestnanci MŠ, riaditeľka MŠ, občianske združenia, rada školy Metódy kontroly: pozorovanie, administratívne činnosti riaditeľa školy, zápisnice z rokovaní 

Východiskové úlohy VVČ 
• Vo výchovno- vzdelávacom procese sa zamerať na individuálne rozvíjanie osobného potenciálu detí, využívať hru ako hlavný prostriedok na naplnenie cieľov a využívať metódy, ktoré vedú k aktivite detí- bádanie, experimentovanie 
• Posilniť jazykovú a literárnu stránku výchovno- vzdelávacieho procesu čítaním veršov,  rozprávok, príbehov s detským hrdinom, formovať vzťah detí ku knihe častejším navštevovaním knižnice 
• Využívať služby špeciálneho pedagóga-logopéda a v spolupráci s CPPPAP vytvoriť podmienky pre včasnú diagnostiku špecifických vývinových porúch učenia alebo správania detí. 
• Rozvíjať výchovnú a vzdelávaciu činnosť zameranú na zdravú výživu zapájaním sa do projektov, vyhlásením tematických týždňov na zvýšenie povedomia detí o dôležitosti zdravej výživy 
• Eliminovať v záujme zachovania psychohygieny detí dlhotrvajúce riadené aktivity, rešpektovať osobitosti učenia sa detí predškolského veku 
• Spolupracovať s rodičmi, aktivizovať ich do spoločenských podujatí 
• Pokračovať v organizovaní krúžkovej činnosti 5-6 ročných detí s cieľom rozvíjať integrovane všetky vzdelávacie oblasti rozvoja osobnosti dieťaťa 


Spôsob hodnotenia plnenia koncepčného zámeru rozvoja materskej školy

           Metódy hodnotenia sú prezentované v kapitole Úlohy a ciele materskej školy na ďalšie obdobie zamerané na hodnotovú orientáciu školy, vonkajšie prostredie, vnútorné prostredie, personálne podmienky a materiálno- technické podmienky. Hodnotenie realizuje riaditeľ školy na základe spracovania podkladov pre hodnotenie, ktoré vypracúvajú učitelia, zástupca riaditeľa školy, vedúci MZ, predseda rady školy, predseda OZ a MŠ. Plnenie cieľov sa vyhodnocuje pribežne v rámci zasadnutí MZ, pedagogickej rady školy, zasadnutí OZ, porád so zriaďovateľom a porád Rady školy. Priebežné hodnotenie plnenia cieľov koncepčného zámeru v jednotlivých oblastiach sa vyhotovuje ku koncu školského roka do 31.8. Na základe podkladov priebežného hodnotenia riaditeľka školy vypracuje Správu o výchovno- vzdelávacej činnosti, jej výsledkoch a podmienkach, ktorej súčasťou je vyhodnotenie plnenia cieľov koncepčného zámeru. V správe sa uvedie spôsob realizácie/ plnenia cieľov a ich vyhodnocovanie. 

Celý projekt riadenia je k dispozícii na nahliadnutie u riaditeľky materskej školy počas úradných hodín alebo po predchádzajúcej dohode.





